Diari Oficial de la Generalitat Valenciana


Sumari del DOGV 3511, del 07-06-1999 (1999/4713)

Bases específiques de la convocatòria per a la contractació laboral indefinida d'una plaça d'auxiliar de clínica, vacant a la plantilla de personal laboral d'aquesta Corporació. .
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   3511

Data del DOGV
:   07-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/4713


Data del document
:   13-04-1999

Organisme emissor
:   Ajuntament d'Ibi

Tipus de document
:   Convocatòria

Descriptors 

:   * Ibi
    * concurs administratiu
    * administració local
    * professió paramèdica

Bases específiques de la convocatòria per a la contractació laboral indefinida d'una plaça d'auxiliar de clínica, vacant a la plantilla de personal laboral d'aquesta Corporació. [1999/4713].
  
Primera. Objecte i característiques
  
Constitueix l'objecte de la convocatòria la contractació, amb caràcter indefinit, d'una plaça d'auxiliar de clínica (Servei de Planificació Familiar) pertanyent a la plantilla de personal laboral d'aquesta corporació amb les següents característiques:
  
a) Titulació exigida: Formació Professional de primer grau (auxiliar de clínica).
  
b) Edat màxima: aquella en la qual falten menys de quinze anys per a la jubilació forçosa per edat, llevat que l'excés es compense amb cotitzacions per un període igual o superior a la diferència, circumstància que haurà d'acreditar-se documentalment junt amb la instància que es presente.
  
c) Sistema selectiu: concurs oposició.
  
d) Drets d'examen: 1.500 pessetes.
  
e) Categoria del Tribunal: Quarta.
  
Segona. Anuncis
  
Anunciada la convocatòria, literalment o en extracte, al Butlletí Oficial de la Província d'Alacant, Diari Oficial de la Comunitat Valenciana (DOGV) i Boletín Oficial del Estado (BOE),la resta d' anuncis es publicaran, exclusivament, al Butlletí Oficial de la Província d'Alacant i al tauler d'anuncis de l'ajuntament.
  
Tercera. Fase de concurs
  
3.1. Serveis prestats. Es valoraran a raó de 0,30 punts per any complet de serveis, els quals hagen sigut prestats al nivell o categoria de la plaça que es convoca i de 0,10 punts els prestats en la resta de nivells, amb un màxim de tres punts.
  
3.2. Coneixement del valencià: Només es valoraran els indicats a la base 9.2.3. de les generals que regeixen la convocatòria fins a un màxim de dos punts, segons el següent barem:
  
-Coneixement oral: 0,50 punts.
  
-Coneixement de grau elemental: 1,00 punts.
  
-Coneixement de grau mitjà: 1,50 punts.
  
-Coneixements de grau superior: 2,00 punts.
  
A l'efecte del que es disposa en aquest apartat, es prendrà en consideració exclusivament el títol de nivell superior.
  
3.3. Experiència: A l'efecte del que es preveu a l'article 39 de la Llei 50/1998, de 30 de desembre, de Mesures Fiscals, Administratives i d'Ordre Social, l'experiència en l' exercici del lloc de treball objecte de la convocatòria, nº 9102, de la Relació de Llocs de Treball vigent en aquest ajuntament, es puntuarà a raó de 0,05 punts per mes o fracció fins a un màxim de 3 punts.
  
3.4. Cursos i diplomes: Es valoraran exclusivament aquells que tinguen relació directa amb els serveis que corresponen a auxiliar de clínica, i han d'ésser acreditats documentalment i expedits pels centres reconeguts oficialment.
  
Les puntuacions concedides no excediran de dos punts, segons el següent barem:
  
-Cursos de cent o més hores: 0,25 punts.
  
-Cursos de cinquanta o més hores: 0,12 punts.
  
-Cursos de més de 25 hores: 0,06 punts.
  
Quarta. Fase d'oposició.
  
4.1. Primer exercici. Obligatori i no eliminatori: consistirà en la valoració per part del Tribunal dels coneixements de valencià dels aspirants, relacionats amb les funcions pròpies de la plaça convocada.
  
4.2. Segon exercici. Obligatori i eliminatori: desenvolupar per escrit, durant un període màxim de dues hores, dos temes elegits a l'atzar dels quals conformen el programa temari annex.
  
4.3. Tercer exercici. Obligatori i eliminatori: Consistirà en una o diverses pràctiques, durant un període màxim de dues hores, dirigides a apreciar la capacitat dels aspirants per a dur a terme les funcions pròpies del lloc de treball.
  
Cinquena. Tribunal qualificador.
  
Sense perjuí de la composició prevista a al base 6 de les generals que regeixen la convocatòria, formaran part d'aquest, amb veu i sense vot, un representant de cadascun dels grups polítics municipals.
  
Sisena. Condicions generals.
  
En tot el que es preveu a les presents bases específiques, seran d'aplicació les normes contingudes en les Bases Generals aprovades pel ple de la Corporació el 16 de desembre de 1993, modificades per acord posterior de 27 de novembre de 1995, i publicades al Butlletí Oficial de la Província d'Alacant de 18.01.1994 i 30.12.1995 i Diari Oficial de la Generalitat Valenciana (DOGV) de 21.01.1994 i 31.01.1996.
  
Setena
  
Les instàncies es presentaran en el model oficial facilitat per l'Ajuntament.
  
ANNEX
  
Programació temari.
  
Tema 1. La Constitució espanyola de 1978. La Corona. El poder legislatiu.
  
Tema 2. El Govern i l'administració de l'Estat. El poder judicial.
  
Tema 3. L'organització territorial de l'Estat. Les comunitats autònomes.
  
Tema 4. La Comunitat Autònoma Valenciana. L'Estatut d'Autonomia.
  
Tema 5. L'organització municipal. L'alcalde. Els tinents d'alcalde. El ple. La Comissió de Govern.
  
Tema 6. Personal al servei de les entitats locals. Oferta d'ocupació. Selecció del personal. Drets i deures. Règim disciplinari.
  
Tema 7. El procediment administratiu. Fases del procediment. Recursos administratius.
  
Tema 8. Planificació familiar i control de natalitat. Història. Concepte. Semblances i diferències.
  
Tema 9. Els centres de planificació familiar de la Comunitat Valenciana.
  
Tema 10. Funció dels centres de planificació familiar.
  
Tema 11. L'equip multidisciplinari en la planificació familiar.
  
Tema 12. Interrupció voluntària de l'embaràs. Normativa legal. Paper dels centres de planificació familiar.
  
Tema 13. Asèpsia i antisèpsia.
  
Tema 14. Anticoncepció. Concepte. Bases fisiològiques dels genitals masculí i femení. El cicle menstrual.
  
Tema 15. Anticoncepció. Mètodes naturals, de barrera i químics.
  
Tema 16. Anticoncepció. Mètodes hormonals.
  
Tema 17. Anticoncepció. Mètodes intrauterins.
  
Tema 18. Anticoncepció. Mètodes quirúrgics.
  
Tema 19. Planificació Familiar. Pla d'actuació en poblacions de risc.
  
Tema 20. Prevenció i diagnòstic precoç dels càncers genital i de mama. El paper dels Centres de Planificació Familiar.